### | | | | --- | --- | | | | | --- | | **Byråd** 28. maj 2019 Sagsnr. 710-2019-15836 Dok.nr. 710-2019-108483 Sagsbehandler DPHPJE | | 85.                 Rammeforsøg om øget frihed til folkeskoler - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, ØK, BY |
| Lovgrundlag | Folkeskoleloven |

###

**SAGENS INDHOLD**

Byrådet skal i denne sag tage stilling til, om [adresse]
Kommune skal ansøge om deltagelse i rammeforsøg om øget frihed til folkeskoler.
Forsøget blev bekendtgjort af Undervisningsministeriet 4. marts 2019.

Østervangskolen i Hadsten ønsker som eneste skole i [adresse]
Kommune at indgå i rammeforsøget. Skolens vision, pædagogiske målsætninger og
mål med forsøget i ansøgningen er vedlagt som bilag.

Det fremgår af beskrivelsen af rammeforsøget, at i alt 75
forsøgsskoler kan deltage på landsplan. Forsøgsgodkendelsen gives med start fra
skoleåret 2019/20 til og med skoleåret 2022/23. Der er deadline for at indsende
ansøgninger 31. maj 2019.

Det er hensigten, at forsøget skal bidrage med ny viden om,
hvordan øget selvbestemmelse på skolerne i forhold til organisering og
tilrettelæggelse af undervisningen kan understøtte undervisningskvaliteten.

Forsøget giver mulighed for at søge om at fravige en række
statslige regler for folkeskolen, herunder blandt andet reglerne om åben skole,
45 minutters bevægelse, understøttende undervisning og elevplaner mv. Der kan
ansøges bredt, selvom der ikke nødvendigvis fra forsøgets start eller senere
vil blive gjort brug af alle de muligheder for fravigelse af loven, der ansøges
om. Skolen skal fortsat leve op til folkeskolelovens øvrige bestemmelser, det
vil sige de bestemmelser, som skolen ikke konkret får tilladelse til at
fravige.

Ved udvælgelse af skoler til deltagelse i rammeforsøget vil
der blive lagt særlig vægt på omfanget af kommunale frihedsgrader som en del af
forsøget. Da Favrskov Kommunes skoler i høj grad er decentralt styret, er det
begrænset, hvor mange kommunale bindinger skolerne er underlagt.

Det forudsættes, at de midler, der eventuelt måtte frigøres
som led i forsøget, bliver på den enkelte skole.

Som en del af forsøget skal der foretages en
erfaringsopsamling efter tre år, så der inden udgangen af skoleåret 2022/23 kan
tages samlet stilling til resultaterne.

Joakim Toft søger om frihed fra følgende nationale
bindinger:

·
Rammer for bevægelse

·
Understøttende undervisning, herunder lektiehjælp

·
Elevernes evaluering

·
Antal timer i fagene

·
Rammer for klassedannelse,

·
Skoledagens og -årets længde

·
Fagenes placering

·
Holddannelse.

Joakim Toft søger om frihed fra følgende kommunale
bindinger:

·
Obligatoriske forløb under åben skole. Skolen ønsker fleksibel
tilknytning til aktiviteterne.

·
Obligatoriske ”frivillige” nationale test, som er fastlagt i
læsning på 3., 5. og 7. årgang med henblik på at følge progression.

·
Regler for skolebestyrelsens valg og sammensætning.

**VURDERING**

Børn og Skole vurderer, at Østervangskolens ansøgning ligger
inden for rammeforsøget og bemærker, at skolebestyrelsen har godkendt skolens
ansøgning.

**ØKONOMI**

Det forudsættes, at de midler, der eventuelt måtte frigøres
som led i forsøget, bliver på [adresse]. Samtidig forudsættes det, at der
ikke er omkostninger for den øvrige del af kommunen forbundet med
Østervangskolens deltagelse i forsøget.

**INDDRAGELSE**

Østervangskolen har inddraget skolebestyrelse, medarbejdere,
elevråd og forældregruppen i udarbejdelse af ansøgningen.

**INDSTILLING**

Direktøren for Børn og Skole indstiller til Byrådet:

1.    At Byrådet godkender
ansøgning om deltagelse i rammeforsøg om øget frihed til folkeskoler.

**BESLUTNING**

***Børne- og Skoleudvalget, 9. maj 2019:***

Fraværende:Ingen

Indstilles godkendt.

***Økonomiudvalget, 21. maj 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Ansøgning om frihedsforsøg - Østervangskolen | 710-2019-94201 |